open-index/open-wikipedia-markdown huggingface dataset:
Άγγελος Θεοδωρόπουλος

right|308x308px|thumb|Α. Θεοδωρόπουλος, ''Σαντορίνη'' (χωρίς χρονολογία;). Ξυλογραφία, 29 εκ. x 21 εκ. Μορφωτικό Ίδρυμα Εθνικής Τραπέζης.
Ο **Άγγελος Θεοδωρόπουλος** (Αθήνα, 1883 &ndash; Αθήνα, 1965) ήταν Έλληνας χαράκτης και ζωγράφος.

## Βιογραφικά στοιχεία
Γράφτηκε το 1900 στην Σχολή Καλών Τεχνών (μετέπειτα Ανωτάτη Σχολή Καλών Τεχνών) όπου σπούδασε ζωγραφική με δασκάλους τους Γ. Ιακωβίδη και Γ. Ροϊλό, και χαρακτική με δάσκαλο τον Νικόλαο Φέρμπο. Μετά την αποφοίτησή του εργάστηκε από το 1914 και μέχρι το 1919 σε διάφορες εφημερίδες όπως το *Εμπρός*, η *Πατρίς* και ο *Χρόνος* φιλοτεχνώντας εικονογραφήσεις και γελοιογραφίες τις οποίες τις υπόγραφε με το ψευδώνυμο «*Θ. Άγγελος*» αλλά και σε εταιρεία διαφήμισης ως διευθυντής του καλλιτεχνικού τμήματος, δημιουργώντας μάλιστα τις πρώτες επαγγελματικές αφίσες στην Ελλάδα. Κατόπιν έφυγε για τη Γερμανία, όπου ήρθε σε επαφή με τους εξπρεσιονιστές. 

Από το 1923 άρχισε να ασχολείται συστηματικά με την ξυλογραφία. Την ίδια εποχή, άρχισε να εικονογραφεί με ξυλογραφίες το περιοδικό *Φραγγέλιο*, που εξέδιδε ο αναρχοσοσιαλιστής φίλος του Νίκος Βέλμος. Το 1930, πρωτοστάτησε στην επανίδρυση της Ομάδας «Τέχνη». Την ίδια χρονιά έθεσε υποψηφιότητα για την νεοσύστατη Έδρα Χαρακτικής στην Ανωτάτη Σχολή Καλών Τεχνών την οποία τελικά κατέλαβε ο Γιάννης Κεφαλληνός. Από το 1935 ως το 1937 ήταν επιμελητής στο περιοδικό Τέχνης, Τρίτο Μάτι σε συνεργασία με τον Παπαλουκά, τον Χατζηκυριάκο-Γκίκα, τον Πικιώνη, κ.ά. Το 1938 πήρε μέρος μαζί με τον Κ. Παρθένη και τον Μ. Τόμπρο στην Μπιενάλε της Βενετίας και την ίδια χρονιά συμμετέχει στην ίδρυση της  Ομάδας Ελλήνων Ζωγράφων Χαρακτών. Κατά τη διάρκεια της Κατοχής συμμετείχε στην Εθνική Αντίσταση σε συνεργασία με καλλιτέχνες που ήταν ενταγμένοι στο ΕΑΜ.

Τον Σεπτέμβριο του 1944 είχε ενεργή συμμετοχή στην ίδρυση του Επιμελητηρίου Εικαστικών Τεχνών Ελλάδος (ΕΕΤΕ), του  οποίου υπήρξε μέλος, και μεταπολεμικά στην ίδρυση της καλλιτεχνικής ομάδας «Στάθμη». Συμμετείχε σε πολλές εκθέσεις εντός και εκτός συνόρων. Αν και επηρεάστηκε από τον εξπρεσιονισμό, ο ίδιος κατέτασσε τον εαυτό του στους νεοϊμπρεσιονιστές. Το 1960 έλαβε το παράσημο του Ταξιάρχη του Φοίνικα. Πέθανε στην Αθήνα το 1965.

## Παραπομπές


## Ενδεικτική βιβλιογραφία
* Γιάννης Βουτσινάς, *59 έλληνες ζωγράφοι μιλούν για την τέχνη τους*, Γκοβόστης, Αθήνα 2000, σσ. 199&ndash;204.

## Εξωτερικοί σύνδεσμοι
*Άγγελος Θεοδωρόπουλος στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες χαράκτες
Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Αλέξανδρος Κορογιαννάκης

right|275px|thumb|Α. Κορογιαννάκης, ''Θερισμός'' (1955). Ξυλογραφία. Αρκαδικό Μουσείο Τέχνης και Ιστορίας. Το συγκεκριμένο έργο βραβεύθηκε με χάλκινο μετάλλιο στο Παρίσι το 1963.
Ο **Αλέξανδρος** ή **Αλέκος Κορογιαννάκης** (Μέγαρα, 1906 - Αθήνα, 1966) ήταν Έλληνας χαράκτης και ζωγράφος.

Σπούδασε στην Ανωτάτη Σχολή Καλών Τεχνών. Μετά την αποφοίτησή του ασχολήθηκε συστηματικά με τη χαρακτική. Από το 1928 έως το 1939 εργάσθηκε ως σκιτσογράφος σε διάφορες εφημερίδες και περιοδικά. Το 1939 προσελήφθη από την Τράπεζα της Ελλάδος για τη χάραξη ελληνικών τραπεζογραμματίων. Προκειμένου να ειδικευτεί στη χάραξη τραπεζογραμματίων, μετέβη στη Βιέννη και παρακολούθησε μαθήματα χαλκογραφίας στην Εθνική Τράπεζα της Αυστρίας. Το 1942 χάραξε τη Νίκη της Σαμοθράκης στο χαρτονόμισμα των 5000 δραχμών. 

Μετά τον Β΄ Παγκόσμιο Πόλεμο ασχολήθηκε με τη σχεδίαση γραμματοσήμων και εικονογράφησε πολλά βιβλία. Εκ παράλληλου με την χαρακτική, ασχολήθηκε με τη ζωγραφική. Παρουσίασε έργα του σε ατομικές και ομαδικές εκθέσεις. Τα θέματά του ήταν κυρίως νατουραλιστικές απεικονίσεις του καθημερινού μόχθου, τοπιογραφίες, γυμνά και αναπαραστάσεις αρχαίων θρησκευτικών θεμάτων.

Για το έργο του τιμήθηκε με διάφορα βραβεία (Παρίσι, 1937· α΄ βραβείο Μπιενάλε Αλεξανδρείας, 1955· χάλκινο μετάλλιο στο Παρίσι, 1963, κ.λπ.).

## Παραπομπές


## Ενδεικτική βιβλιογραφία
* Γιάννης Βουτσινάς, *59 έλληνες ζωγράφοι μιλούν για την τέχνη τους*, Γκοβόστης, Αθήνα 2000, σσ. 213&ndash;216.

Κατηγορία:Έλληνες χαράκτες
Κατηγορία:Έλληνες ζωγράφοι του 20ού αιώνα
Σιδηροδρομικός Σταθμός Μεγαλόπολης

Ο **Σιδηροδρομικός Σταθμός Μεγαλόπολης** ήταν σταθμός του Ο.Σ.Ε., επί της Σιδηροδρομικής γραμμής Λεύκτρου - Μεγαλόπολης, στη χιλιομετρική θέση 5,270 από το Λεύκτρο και της οποίας αποτελούσε τερματικό σταθμό. Βρίσκεται στη Μεγαλόπολη και πήρε το όνομά του από την πόλη που εξυπηρετούσε. 

Εγκαινιάστηκε στις 26 Μαΐου 1899 και καταργήθηκε ως επιβατικός σταθμός στις 5 Φεβρουαρίου 1979, όμως συνέχισε να εξυπηρετεί ως εμπορευματικός σταθμός. Διαθέτει πλευρική αποβάθρα και σήμερα βρίσκεται υπό κατάρρευση έπειτα απο πυρκαγιά.

## Παραπομπές


Μεγαλοπολη
Μεγαλοπολη
Μεγαλοπολη
Μεγαλοπολη
Ορότουκαν

Η **Ορότουκαν** (ρωσ. *Оротукан*) είναι κωμόπολη της ανατολικής Ρωσίας στην περιφέρεια Μαγκαντάν. Έχει πληθυσμό 2.597 κατοίκους. Η πόλη είναι η γενέτειρα της τραγουδίστριας Τίνα Κάρολ.

## Παραπομπές


Κατηγορία:Πόλεις του Όμπλαστ του Μαγκαντάν
Κοινοβουλευτική δημοκρατία

Η **κοινοβουλευτική δημοκρατία** είναι τύπος της αντιπροσωπευτικής δημοκρατίας.

Στη κοινοβουλευτική δημοκρατία η κυβέρνηση διορίζεται από τον αρχηγό του κράτους και έχει την εμπιστοσύνη της Βουλής. Αν ο αρχηγός του κράτους είναι κληρονομικός πρόκειται για βασιλευόμενη κοινοβουλευτική δημοκρατία (π.χ. Ηνωμένο Βασίλειο, Ισπανία, Σουηδία) και αν είναι αιρετός για προεδρευομένη κοινοβουλευτική δημοκρατία (π.χ. Ελλάδα, Ισραήλ, Ιταλία). Και στις δύο αυτές μορφές πολιτεύματος ο Πρόεδρος της Δημοκρατίας έχει κυρίως συμβολικές αρμοδιότητες.

Η σύγχρονη κοινοβουλευτική δημοκρατία προέρχεται από το Σύστημα Γουεστμίνστερ.

## Κοινοβουλευτικές δημοκρατίες με ένα νομοθετικό σώμα

## Κοινοβουλευτικές δημοκρατίες με δύο νομοθετικά σώματα

Κατηγορία:Δημοκρατία
Κατηγορία:Μορφές διακυβέρνησης
Κατηγορία:Φιλελευθερισμός
Σιδηροδρομικός Σταθμός Λυγιάς (παλαιός)

Ο **Σιδηροδρομικός Σταθμός Λυγιάς** ήταν σταθμός των Σιδηροδρόμων Ελληνικού Κράτους, επί της σιδηροδρομικής γραμμής Βαρθολομιού–Λουτρών Κυλλήνης, στη χιλιομετρική θέση 6,156 από το Βαρθολομιό. Βρίσκεται στον Δήμο Βαρθολομιού και πήρε το όνομά του από τον οικισμό που εξυπηρετεί, τη Λυγιά.

Εγκαινιάστηκε την 1 Ιουνίου 1892 και έκλεισε το 1969 μαζί με τη γραμμή Βαρθολομιού–Λουτρών Κυλλήνης και διαθέτει πλευρική αποβάθρα. Δεν πρέπει να συγχέεται με τον νέο σταθμό επί της σιδηροδρομικής γραμμής Αεροδρομίου–Πάτρας, ο οποίος εξυπηρετεί τον ομώνυμο οικισμό της Κορινθίας.

Λυγιά
Λυγιά
Λυγιά
Πίτερ Σέλλερς

[μικρογραφία|260x260εσ|Με τον [Στέρλινγκ Χέιντεν (αριστερά) στην ταινία ''S.O.S Πεντάγωνο καλεί Μόσχα'' (1964)]]
μικρογραφία|260x260εσ|Με την Πόλα Πρέντις στην ταινία ''Δύο 18χρονες κι εγώ'' (1964)
Ο **Πίτερ Σέλλερς** (*Richard Henry Sellers*, 8 Σεπτεμβρίου 1925 - 24 Ιουλίου 1980) ήταν Βρετανός κωμικός ηθοποιός, που έγινε γνωστός στη δεκαετία του '60, ιδιαίτερα για τον ρόλο του Επιθεωρητή Κλουζώ, στη σειρά ταινιών *Ροζ Πάνθηρας*.

Γεννήθηκε στο Σάουθσι του Πόρτσμουθ. Η οικογένειά του συμμετείχε στα βαριετέ της εποχής, κάτι που έκανε και ο ίδιος από μικρή ηλικία, μαθαίνοντας στην πράξη χορό, τραγούδι και ηθοποιία, ενώ έπαιξε και ντραμς σε διάφορες τζαζ μπάντες. Κατά τον Δεύτερο Παγκόσμιο Πόλεμο υπηρέτησε στη RAF ως μη-ιπτάμενος, λόγω της κακής του όρασης.

Μετά τον πόλεμο ξαναγύρισε στα βαριετέ, ενώ αργότερα παρουσίασε την ραδιοφωνική εκπομπή *The Goon Show* που μεταφέρθηκε στην τηλεόραση και τον έκανε αρκετά γνωστο. Το 1955 άρχισε να εμφανίζεται στον κινηματογράφο, κάνοντας επιτυχία με βρετανικές κωμωδίες, πιο σημαντική απ' τις οποίες ήταν *[[Το ποντίκι που βρυχάται]]*. Το 1962 συμμετείχε στην κινηματογραφική μεταφορά του μυθιστορήματος του Βλαντίμιρ Ναμπόκοφ *[[Λολίτα]]* από τον Στάνλεϊ Κιούμπρικ υποδυόμενος τον ρόλο του Κλαιρ Κίλτι. Έκανε μεγαλύτερη και διεθνή επιτυχία μετά την εμφάνισή του στην ταινία *[[Ο Ροζ Πάνθηρας (ταινία, 1963)|Ο ροζ πάνθηρας]]* το 1963, και στη συνέχειά της του 1964, ενώ την ίδια χρονιά εμφανίστηκε και στη σημαντική κωμωδία του Στάνλεϊ Κιούμπρικ *[[S.O.S Πεντάγωνο Καλεί Μόσχα|S.O.S Πεντάγωνο καλεί Μόσχα]] (Dr. Strangelove)*, παίζοντας τρεις διαφορετικούς ρόλους. Την ίδια χρονιά παντρεύτηκε τη Σουηδή ηθοποιό Μπριτ Έκλαντ και έπαθε την πρώτη του καρδιακή προσβολή.

Ακολούθησαν τρεις συνέχειες του *Ροζ Πάνθηρα* αλλά και άλλες σημαντικές ταινίες όπως *[[Καζίνο Ρουαγιάλ]]*, *[[Το πάρτι (ταινία, 1968)|Το πάρτι]]*, *[[Τα σατανικά κόλπα του Φου Μαντσού]]* και ο βασικός ρόλος στην ταινία *[[Να Είσαι Εκεί, Κύριε Τσανς]] (Being there)* του Γέρζι Κοζίνσκι που του χάρισε τη Χρυσή Σφαίρα.

Ο Σέλερς πάλευε χρόνια με την κατάθλιψη και παρά την επαγγελματική επιτυχία, είχε ανασφάλειες καθ' όλη τη διάρκεια της ζωής του. Υπήρξε μια αινιγματική φιγούρα του κινηματογράφου και σύμφωνα με όσα ο ίδιος δήλωνε δεν είχε καμία προσωπική ταυτότητα πέρα από τους ρόλους που υποδύθηκε. Στη δεκαετία του '70, τα προβλήματα με τον αλκοολισμό και τα ναρκωτικά εντάθηκαν και συχνά ερχόταν σε έντονη σύγκρουση με τους σκηνοθέτες και τους συμπρωταγωνιστές του. https://www.imdb.com/name/nm0000634/bio#mini_bio

Πέθανε στις 24 Ιουλίου 1980 από καρδιακή προσβολή. Δυο χρόνια μετά τον θάνατό του κυκλοφόρησε στους κινηματογράφους η ταινία *[[Στα Ίχνη του Ροζ Πάνθηρα|Στα ίχνη του Ροζ Πάνθηρα]]* στην οποία χρησιμοποιήθηκαν σκηνές που ο Σέλλερς είχε γυρίσει πριν το θάνατό του για τις υπόλοιπες ταινίες της σειράς.

## Φιλμογραφία

## Παραπομπές


Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Βρετανοί ελευθεροτέκτονες
Μέλανι Θόρντον

Η **Μέλανι Θόρντον** (*Melanie Janene Thornton*, 13 Μαΐου 1967 - 24 Νοεμβρίου 2001) ήταν Αμερικανίδα τραγουδίστρια.

Η Melanie Janene Thornton (13 Μαΐου 1967 - 24 Νοεμβρίου 2001) ήταν μια αμερικανίδα τραγουδίστρια ποπ και χορού. Ήταν η κύρια τραγουδίστρια του συγκροτήματος Eurodance La Bouche από το 1994 έως το 2000, μαζί με τον Αμερικανό ράπερ Lane McCray. Τα δύο πιο επιτυχημένα single τους, "Sweet Dreams" και "Be My Lover", κυκλοφόρησαν το 1994 και το 1995 αντίστοιχα. Αφού αποχώρησε από την ομάδα, η Thornton ξεκίνησε μια σόλο καριέρα και βρήκε επιτυχία κυρίως σε ευρωπαϊκές χώρες πριν από το θάνατό της το 2001. Τα σόλο τραγούδια της περιλαμβάνουν το "Love How You Love Me", "Heartbeat", "Makin 'Oooh Oooh (Talking About Love)" και "Wonderful Dream (Holidays are coming)".

Τη νύχτα της 24ης Νοεμβρίου 2001, λίγο μετά την τελική παράσταση στη Λειψία, η Thornton ήταν μεταξύ των 24 ατόμων που σκοτώθηκαν στο ατύχημα της ελβετικής αεροπορικής εταιρείας Crossair Flight 3597 στο Bassersdorf της Ελβετίας.

## Δισκογραφία
### Σινγκλς
* *Love How You Love Me* (2000 με μουσικό βίντεο)
* *Heartbeat* (2001 με μουσικό βίντεο)
* *Makin' Oooh Oooh (Talking About Love)* (2001 με μουσικό βίντεo)
* *Wonderful Dream (Holidays Are Coming)* (2001)
* *In Your Life*

### Άλμπουμς
* *Ready To Fly* (2001)

Θορντον
Κατηγορία:Eurodance μουσικοί
Νατάλια Κουκούλσκα

Η **Νατάλια Κουκούλσκα** (πολωνικά: *Natalia Maria Kukulska*, γενν. στις 3 Μαρτίου 1976, Βαρσοβία) είναι Πολωνή τραγουδίστρια της ποπ και της R&B μουσικής, η οποία στράφηκε προς την εναλλακτική ηλεκτρονική μουσική τη δεκαετία του 2010. Έκανε το ντεμπούτο της ως παιδί το 1986 και κυκλοφόρησε το πρώτο της «ενήλικο» σόλο άλμπουμ το 1996. Τα πιο διάσημα τραγούδια της είναι τα: «Dłoń», «Piosenka światłoczuła», «Im więcej ciebie tym mniej», «W biegu», «Tyle słońca w całym mieście» και «Wierność jest nudna». Μέχρι το 2014, είχε πουλήσει πάνω από 1,8&nbsp;εκατομμύρια άλμπουμ.

## Σταδιοδρομία

## Δισκογραφία
### Albums
*Natalia (1986)
*Bajki Natalki (1988)
*Najpiękniejsze kolędy (1991)
*Światło (1996)
*Puls (1998)
*Autoportret (1999)
*Tobie (2001)
*Natalia Kukulska (2003)
*Po tamtej stronie (2005)
*Sexi flexi (2007)
*CoMix (2010)

### Singles
* Piosenka światłoczuła  
* Daleki brzeg  
* Dłoń  
* W biegu  
* Im więcej Ciebie tym mniej 
* Jakbyś chciał mi coś powiedzieć 
* Czy Ona jest 
* Przychodzimy tylko raz 
* Tyle słońca w całym mieście 
* Zanim wszystko się odwróci 
* Skończyło się 
* Z głębi serc 
* Niepotrzebny 
* Jeśli Ona 
* Cicho ciepło 
* Nikt nie będzie żył za Ciebie 
* Kamienie 
* Kamienie feat. Tede (Remix) 
* Decymy 
* I Wanna Know
* Ale we mnie wszystko Twoje 
* Ani słowa 
* Osiem błogosławieństw 
* Moja i Twoja nadzieja 
* We'll Be Together 
* Wspomnienia są blisko 
* Zakochani
* Sexi flexi
* Pół na pół feat. Bartek Królik
* Fantasies
* Raz na jakiś czas

## Παραπομπές


## Εξωτερικοί σύνδεσμοι
* 
* Επίσημη σελίδα στο Facebook
* Επίσημο κανάλι στο YouTube

Κουκουλσκα
Κατηγορία:Πολωνοί στιχουργοί
Κατηγορία:Πολωνοί τραγουδιστές ποπ

Κατηγορία:Αγγλόφωνοι τραγουδιστές από την Πολωνία
Πιταρούδια

thumb|right|Πιάτο με πιταρούδια
Τα **πιταρούδια** είναι παραδοσιακό πιάτο της Δωδεκανήσου και συγκεκριμένα της Ρόδου. Έχουν διάφορες παραλλαγές, μία από τις οποίες χρησιμοποιεί τα εξής υλικά: 1 κιλό κρεμμύδια ξερά, 2 μεγάλες ώριμες ντομάτες, 1 κουταλιά δυόσμο ψιλοκομμένο, 5-6 κουταλιές αλεύρι, αλάτι, πιπέρι και αλεύρι για τηγάνισμα. Καθαρίζουμε τα κρεμμύδια και τα ψιλοκόβουμε. Προσθέτουμε τις ντομάτες ψιλοκομμένες, το δυόσμο, αλάτι, πιπέρι και το αλεύρι. Ανακατεύουμε καλά και αφήνουμε μία ώρα το μείγμα. Πλάθουμε μικρές πιτούλες και τις αλευρώνουμε. Τηγανίζουμε σε καυτό λάδι.

## Βιβλιογραφία
**Γεύσεις Δωδεκανήσου*, Δωδεκανησιακός Οργανισμός Τουρισμού, εκδόσεις Τοπίο Ν. Σμύρνη, ISBN 960-7646-51-7

Κατηγορία:Δωδεκανησιακή κουζίνα
Κατηγορία:Πολιτισμός της Ρόδου
Λις Άσια

Η **Ρόζα Μίνα Σέραρ** (, 3 Μαρτίου 1924, Ρούπερσβιλ – 24 Μαρτίου 2018, Ζόλικον), ευρύτερα γνωστή ως **Λις Άσια**, ήταν Ελβετή τραγουδίστρια του ελαφρού τραγουδιού που κέρδισε στον Διαγωνισμό Τραγουδιού της Eurovision το 1956. Γεννήθηκε στο Ρούπερσβιλ και ξεκίνησε την καριέρα της ως χορεύτρια αλλά το 1940 μεταπήδησε στο τραγούδι.

## Διαγωνισμός Τραγουδιού της Eurovision
Το 1956 ήταν η νικήτρια του πρώτου Διαγωνισμού Τραγουδιού της Eurovision, όταν εκπροσώπησε την Ελβετία με το τραγούδι *[[Refrain]]*.  Την ίδια χρονιά ήταν υποψήφια στον εθνικό τελικό της Γερμανίας και επέστρεψε στον Διαγωνισμό για την Ελβετία το 1957 και το 1958.

Το 2005 τραγούδησε για το επετειακό φεστιβάλ για τα 50χρονα της Eurovision.

Τον Σεπτέμβριο του 2011 η Άσια ήταν υποψήφια στον εθνικό τελικό της Ελβετίας για την Eurovision του 2012 στο Μπακού με το τραγούδι "C'était ma vie" σε στίχους του Ραλφ Σίγκελ και του Ζαν Πολ Καρά. Ωστόσο το τραγούδι κατέκτησε την όγδοη θέση. Η ίδια παρακολούθησε τον διαγωνισμό στο Μπακού ως τιμώμενη προσκεκλημένη.

Το 2012 η Άσια συμμετείχε στον εθνικό τελικό της Ελβετίας *Die grosse Entscheidungs Show*, ώστε να εκπροσωπήσει την Ελβετία στον Διαγωνισμό Τραγουδιού της Eurovision του 2013 στο Μάλμε με το τραγούδι "All In Your Head", μαζί με το χιπ-χοπ συγκρότημα New Jack. Υπήρχαν φήμες ότι η Άσια θα εκπροσωπούσε τον Άγιο Μαρίνο, ωστόσο στις 30 Ιανουαρίου 2013 ανακοινώθηκε ότι τελικά η Βαλεντίνα Μονέτα θα εκπροσωπούσε την χώρα.

## Προσωπική ζωή
Η Άσια παντρεύτηκε τον Γιόχαν Χάινριχ Κουντς στις 11 Ιανουαρίου 1957 στην Ζυρίχη. Ο Κουντς πέθανε εννιά μήνες αργότερα από μια σοβαρή ασθένεια.  Η Άσια τότε παντρεύτηκε τον Όσκαρ Πέντερσεν το 1963. Ο Πέντερσεν πέθανε το 1995.

Η Άσια πέθανε στις 24 Μαρτίου 2018 στο νοσοκομείο Zollikerberg της Ζυρίχης.

## Τραγούδια
*"Oh Mein Papa"
*"Ein kleiner goldner Ring"
*"Refrain"
*"Das Alte Karussell"
*"Holland Mädel"
*"Jolie Jacqueline"
*"L'enfant que j'étais"
*"Giorgio"
*"Die Glocken Hell Erklingen"
*"Golodrina"

## Φιλμογραφία
*Ein Mann Vergißt Die Liebe (1955)
*Schlager Parade

## Εξωτερικοί σύνδεσμοι
* "Lys Assia". *IMDb*

## Παραπομπές


 

Κατηγορία:Ελβετοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ελβετία
Κατηγορία:Διαγωνισμός Τραγουδιού Eurovision 1956
Κατηγορία:Διαγωνισμός Τραγουδιού Eurovision 1957
Κατηγορία:Διαγωνισμός Τραγουδιού Eurovision 1958
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Ινστιτούτο Διεθνών Σχέσεων της Μόσχας

thumb|200px|Το έμβλημα του Πανεπιστημίου
Το **Κρατικό [[Πανεπιστήμιο]] Διεθνών Σχέσεων της [[Μόσχα]]ς** (Ρωσ. МГИМО - Московский государственный институт международных отношений) ένα από τα κυριότερα Πανεπιστήμια στη Ρωσία. Ιδρύθηκε το 1944. Ανήκει στο Υπουργείο Εξωτερικών και οι απόφοιτοί του είναι βασικά διπλωμάτες. Καταρτίζει επίσης δημοσιογράφους, οικονομολόγους, δικηγόρους και άλλους. Διδάσκονται 54 ξένες γλώσσες, ανάμεσα στις οποίες και η Ελληνική. Στο Πανεπιστήμιο σπουδάζουν περιπού 4,500 φοιτητές.



Διεθνων Σχεσεων της Μοσχας
Κατηγορία:Πολιτισμός στη Μόσχα
Λάσδικας Ηλείας

Ο **Λάσδικας** είναι ορεινός οικισμός στην επαρχία Ηλείας του ομώνυμου νομού. Στην απογραφή του 1991 είχε 89 κατοίκους ενώ σε αυτή του 2001 είχε 79 μόνιμους κατοίκους. Το 2011 είχε 78 μόνιμους κάτοικους. Βρίσκεται σε υψόμετρο 576 μέτρων. Διοικητικά ανήκει στο Δήμο Αρχαίας Ολυμπίας, ενώ παλαιότερα ανήκε στο Δήμο Φολόης και μαζί με το χωριό Δούκα αποτελούσαν το Τοπικό Διαμέρισμα Δούκα.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Λάσδικα Ηλείας, eetaa.gr. Ανακτήθηκε: 09/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Φολόης
Κανταβρικά όρη

thumb|250px|Άποψη των Πίκος ντε Εουρόπα, το ψηλότερο τμήμα της οροσειράς
Τα **Κανταβρικά όρη** (ισπανικά: *Cordillera Cantábrica*) αποτελούν την δυτική συνέχεια των Πυρηναίων στην βόρεια Ισπανία. Εκτείνονται παράλληλα προς τον Ατλαντικό Ωκεανό (Βισκαϊκό Κόλπο), από τις ακτές του οποίου απέχουν μόλις 30 χλμ.. Οι υψηλότερες κορυφές των Κανταβρικών ορέων είναι οι: "Πένια Κορρέα" (ισπ. Peña Correa) (2069 μ.), η "Πένια Λάμπρα" (2008 μ.), η "Κοντές" (2373 μ.), η "Πένια Πριέτα (2529 μ.), η "Πένια Βιέχα" (2649 μ.) και η "Πένια (ή Τόρρε) ντε Θερρέντο" που είναι και η υψηλότερη κορυφή (2678 μ.). Την τελευταία αυτή κυρίως οι ναυτικοί την αποκαλούν από πολύ παλιά "Κορυφή της Ευρώπης" επειδή ακριβώς είναι η πρώτη που φαίνεται από τον Ατλαντικό προς την Ευρώπη.

Επίσης τα Κανταβρικά όρη εκτείνονται και προς την Γαλικία με κυριότερες εδώ κορυφές τις: "Καπελόσο" (1616 μ.), "Σιέρρα Κέιχα" (1777 μ.), "Σαν Μαμέντ" (1617 μ.) και η "Ελ Φάρο" (1118 μ.)

Η ονομασία τους οφείλεται στον αρχαίο ισπανικό λαό των Κανταβρών που κατοικούσαν στην περιοχή και ήταν γνωστοί στους αρχαίους γεωγράφους (π.χ. Πλίνιος, Αίθικος κ.ά.)

* Σημειώνεται ότι στα ισπανικά ή ελληνική λέξη "οροσειρά" ή "σειρά ορέων" αποδίδεται ως "*σιέρα*" ή σιέρρα.

## Παραπομπές


## Πηγές
* Μεγάλη Ελληνική Εγκυκλοπαίδεια τομ.ΙΓ΄, σελ.711.

## Εξωτερικοί σύνδεσμοι
* 

Κατηγορία:Βουνά της Ισπανίας
Κατηγορία:Οροσειρές της Ισπανίας
Κατηγορία:Κανταβρία
Ιβηρικά όρη

thumb|250px|Η θέση της οροσειράς στην Ιβηρική χερσόνησο
Τα **Ιβηρικά όρη** (ισπανικά: *Sistema Ibérico*) αποτελούν μεγάλη οροσειρά της Ισπανίας που πλαισιώνουν το ΒΑ. τμήμα του μεγάλου ισπανικού οροπεδίου με κατεύθυνση από τα ΒΔ. προς τα ΝΑ. Η ψηλότερη κορυφή της οροσειράς είναι το όρος Μονκάγιο, με ύψος 2.314 μέτρα.

Εξ αυτών πηγάζουν και οι μεγάλοι ποταμοί Ντουέρος, Τάγος (Tajo), Χούκαρ και Γκουαδαλαβιάρ. Τα Ιβηρικά όρη διακλαδίζονται σε διάφορες επιμέρους οροσειρές σπουδαιότερες των οποίων είναι η «Σιέρρα ντε λα Ντεμάντα», η «Σιέρρα ντελ Μονκάγιο», η «Σιέρρα ντε Μολίνα», η «Σιέρρα ντε Γκούδαρ», η «Πένια Χαβαλάμπρε» κ.ά.

## Εξωτερικοί σύνδεσμοι
* 

Κατηγορία:Βουνά της Ισπανίας
Κατηγορία:Οροσειρές της Ισπανίας
Βίλιγια Ματατσιουναϊτέ

Η **Βίλιγια Ματατσιουναϊτέ** (*Vilija Matačiūnaitė*, 24 Ιουνίου 1986) είναι Λιθουανή τραγουδίστρια.

## Δισκογραφία
### Άλμπουμς
*Mylėk (2006)

### Σινγκλς
*Spjaudau sau ir gaudau (2005)
*Kvailys (2005)
*Mylėk (2006)
*Aš ne tau (2006)
*Prisimink mane (2006)
*Alkana širdis (2006)
*Žiogai (2006)
*Svyla padai (2006)
## Εξωτερικοί σύνδεσμοι

Κατηγορία:Λιθουανοί τραγουδιστές
Deșteaptă-te, române!

Το **Deșteaptă-te, române!** ( «Ξύπνα, Ρουμάνε!») είναι ο εθνικός ύμνος της Ρουμανίας.

Οι στίχοι του γράφτηκαν από τον Αντρέι Μουρεσάνου (1816-1863) και η μουσική ήταν δημοτική (και επιλέχτηκε από τον Γκεόργκε Ουτσενέσκου, όπως υποστηρίζουν οι περισσότερες πηγές). Γράφτηκε και δημοσιεύτηκε κατά τη διάρκεια της επανάστασης του 1848, αρχικά με το όνομα *«Un răsunet»* (*Μία ηχώ*). Τραγουδήθηκε για πρώτη φορά στα τέλη Ιουνίου του ιδίου χρόνου στην πόλη Μπρασσόβ. Έγινε αμέσως δεκτό ως επαναστατικός ύμνος και μετονομάστηκε σε *Deşteaptă-te, române*.

Από τότε, το τραγούδι, το οποίο περιέχει μηνύματα ελευθερίας και πατριωτισμού, τραγουδήθηκε σε όλες τις μεγάλες αναταραχές στην ιστορία της Ρουμανίας, όπως τη Ρουμανική Επανάσταση του 1989. Μετά από αυτήν έγινε ο εθνικός ύμνος της χώρας αντικαθιστώντας τον ύμνο της κομμουνιστικής περιόδου, *[[Trei culori]]* (*Τρία χρώματα*).

Η 29η Ιουλίου είναι Ημέρα του εθνικού ύμνου *(Ziua Imnului naţional)*, ετήσια γιορτή στη Ρουμανία.

Η πρώτη χώρα που υιοθέτησε αυτό το τραγούδι ως εθνικό ύμνο ήταν Λαϊκή Δημοκρατία της Μολδαβίας, κατά τη διάρκεια της σύντομης ύπαρξής της, μεταξύ 1917 και 1918.

Το τραγούδι ήταν επίσης εθνικός ύμνος της Μολδαβίας για λίγα χρόνια, αλλά αντικαταστάθηκε από τον σημερινό ύμνο, *[[Limba noastră]]* (*η γλώσσα μας*).

## Στίχοι
Ο Εθνικός ύμνος έχει έντεκα στροφές, συνήθως όμως τραγουδιούνται οι δύο πρώτες και πολλές φορές η πρώτη, η δεύτερη και η τέταρτη.

## Παραπομπές


Κατηγορία:Εθνικά σύμβολα της Ρουμανίας
Κατηγορία:Εθνικοί ύμνοι
Μονή Παναγιάς Τσαμπίκας

Η **Παναγιά η Τσαμπίκα** είναι μονή της Ρόδου. Βρίσκεται στην ανατολική ακτή του νησιού κοντά στο χωριό Αρχάγγελος. Αποτελείται από την παλαιά και την νέα μονή, που ονομάζονται από τους ντόπιους *«η Ψηλή»* και η *«η Χαμηλή»*, αντιστοίχως. Η παλαιά μονή βρίσκεται στην κορυφή λόφου, πάνω από την ομώνυμη παραλία, ενώ η νέα βρίσκεται χαμηλότερα κοντά στην εθνική οδό που ενώνει τον Αρχάγγελο με την πόλη της Ρόδου. Η μονή γιορτάζει στις 8 Σεπτεμβρίου κάθε χρόνο, στο Γενέσιον της Θεοτόκου, ενώ πλήθος πιστών εορταστών συρρέουν από όλες τις μεριές του νησιού.

## Η παλαιά μονή
Στην περιοχή που βρίσκεται σήμερα αυτό το γνωστό και παλιό μοναστήρι της Παναγιάς της Τσαμπίκας, υπήρχε στα κλασικά χρόνια, ο ναός της θεάς Αρτέμιδος, όπως λεει ένα επίγραμμα, ένας Ιερός Νόμος, όπου αναφέρονται θυσίες και τάματα προς τη θεά.
 
Το μοναστήρι αυτό είναι διαστάσεων 17 x 8 μέτρα και καλύπτεται με σταυροθόλια. Πρόκειται για ναό, όπως λέει και ο έγκριτος αρχαιολόγος Γιάννης Βολανάκης, του λεγόμενου Δωδεκανησιακού Τύπου που εξωτερικά φέρει κοίλα κεραμίδια.

Το δάπεδο του ναού καλύπτεται με χοχλάκι που εικονίζει διάφορα εκκλησιαστικά σχέδια. Ήταν συνήθεια για την παλιά εποχή, να στρώνουν τις αυλές και τα πατώματα σπιτιών και εκκλησιών με βότσαλα, και θαλασσινό και μαυρόασπρο. Η είσοδος του ναού είναι δυτικά καθώς και ένα πρόπυλο που καλύπτει τη δυτική αυτή πύλη του ναού. Ο ωραίος αυτός ναός φέρει εικονοστάσιο ξυλόγλυπτο με εξαίρετο διάκοσμο πολύ καλής ποιότητας. Οι δεσποτικές εικόνες είναι του 19ου αιώνα, ενώ το τέμπλο είναι παλαιότερο.

## Επιγραφές - Αφιερώματα
Στη μεγάλη Δεσποτική εικόνα του Χριστού υπάρχει η επιγραφή-αφιέρωμα:

Στην εικόνα του ευαγγελισμού της Θεοτόκου υπάρχει άλλη επιγραφή που αναφέρει τα εξής:

Υπάρχει και μία άλλη επιγραφή, που αναφέρει τα ακόλουθα:

## Παραπομπές


## Εξωτερικοί σύνδεσμοι
*Ιερά Μητρόπολις Ρόδου, Ιερά Μονή Παναγίας Τσαμπίκας

Παναγια Τσαμπικα
Παναγια Τσαμπικα
Μουσείο Μελισσοκομίας και Φυσικής Ιστορίας της Μέλισσας

Το **Μουσείο Μέλισσας** ιδρύθηκε το 2004 στη Ρόδο και είναι το μοναδικό στην Ελλάδα στο είδος του. Σκοπό έχει να αναδείξει την ιστορία της μελισσοκομίας, καθώς και τον κόσμο της μέλισσας.  

Το Μουσείο Μέλισσας μπορεί να φιλοξενήσει στους χώρους του οργανωμένες ή μεμονωμένες ενημερωτικές επισκέψεις και εκπαιδευτικές εκδρομές προσφέροντας:
* Σειρά εκθεμάτων που αφορούν την μελισσοκομία από την παλιά εποχή έως και την σύγχρονη.
* Παρουσίαση παλιών και σύγχρονων μεθόδων μελισσοκομίας.
* Ενημέρωση για την ζωή της μέλισσας και για τα προϊόντα της με τη χρήση οπτικοακουστικών μέσων. (VIDEO-PROJECTOR).
* Συλλογή παλιών εργαλείων των αγροτών και μελισσοκόμων.
* Μεγάλοι στεγασμένοι και εξωτερικοί χώροι με αναψυκτήριο για την άνετη διαμονή των επισκεπτών.
* Δυνατότητα αγοράς φυσικών προϊόντων μέλισσας, απαραίτητα για την υγιεινή διατροφή του ανθρώπου.

## Εξωτερικοί σύνδεσμοι
*Μελισσοκομική Δωδεκανήσου ΑΕΒΕ
*Μουσείο Μέλισσας 

Μελισσοκομιας
Κατηγορία:Μελισσοκομία
Μελισσοκομιας
Κύκλος Τύρφινγκ

Ο **Κύκλος Τύρφινγκ** είναι μια συλλογή θρύλων γύρω από το μαγικό ξίφος Τύρφινγκ. Δύο από αυτούς βρίσκονται στην Ποιητική Έντα.

## Η σμίλευση και η κατάρα

Το πρώτο μέρος ασχολείται με τη σμίλευση του σπαθιού Τύρφινγκ από τους Νάνους Ντούριν και Ντβάλιν. Αναγκάστηκαν να το κάνουν αυτό από τον Σβαφρλάμι, τον βασιλιά του Γκαρνταρίκι, αλλά ως εκδίκηση καταριούνται το σπαθί να σκοτώνει έναν άνθρωπο κάθε φορά που βγαίνει από τη θήκη του, να προκαλεί τρεις κακές πράξεις και να καταστεί η καταστροφή του Σβαφραλάμι.

Ο Σβαφρλαμι σκοτώνεται στη μάχη με τον έξαλλο Άρνγκριμ, ο οποίος παίρνει το σπαθί και το δίνει στο γιό του Άνγκαντυρ.

## Η Μάχη του Σάμσε

Το δεύτερο μέρος ασχολείται με το θρύλο του Χγιάλμαρ, του Όρβαρ-Οντ και τη μάχη στο Σάμσε (Samsø). Οι δώδεκα γιοί του Άρνγκριμ συναντούν σε μάχη τους Χγιάλμαρ και Όρβαρ-Οντ, αλλά οι υπερέχοντες αριθμητικά ήρωες σκοτώνουν τους γιούς του Άρνγκριμ. Ο Χγιάλμαρ ωστόσο τραυματίζεται από το Τύρφινγκ και πεθαίνει.

## Χέρβορ

Το τρίτο μέρος ασχολείται με την κόρη του Άνγκαντρυ την Χέρβορ και πως ανακτά το Τύρφινγκ από το φάντασμα του πατέρα της. Αργότερα παντρύεται και αποκτά τους γιούς Άνγκαντυρ και Χέιντρεκ.

## Χέιντρεκ

Το τέταρτο μέρος ασχολείται με τη σάγκα του Χέιντρεκ του σοφού, βασιλιά των Γότθων, και περιέχει τους γρίφους του Γκεστουμπλίντι. Αν η πρώτη κακή πράξη του σπαθιού είναι η θανάτωση του Χγιάλμαρ, η δεύτερη είναι η κατά λάθος σφαγή του αδερφού του Χέιντρεκ, Άνγκαντυρ. Η τρίτη και τελική πράξη είναι μάλλον όταν οι σκλάβοι του Χέιντρεκ τον δολοφονούν κατά τη διάρκεια εκστρατείας στα Καρπάθια. 

## Η Μάχη των Γότθων και των Ούννων

Το πέμπτο μέρος είναι για τους γιούς του Χέιντρεκ, Άνγκαντυρ και Χλεντ και πώς ο Χλεντ εισέρχεται στη χώρα των Γότθων με τις Ούνικες ορδές. 

## Η ιστορία της Σουηδίας

Το τελευταίο μέρος είναι για τη σουηδική ιστορία και τη σειρά των Σουηδών βασιλιάδων από τον Ίβαρ Βιντφάμνε μέχρι τον βασιλιά Φίλιπ Χάλστενσσον. 

## Δείτε επίσης
*Κύκλος Βόλσουνγκ

Κατηγορία:Σκανδιναβική μυθολογία
Γερμανικός παγανισμός
Τερένσι Μος

Ο **Τερένσι Μός** (*Terenci Moix*, πραγματικό όνομα *Ramon Moix i Meseguer*, 5 Ιανουαρίου 1942 – 2 Απριλίου 2003) ήταν Ισπανός συγγραφέας. Γεννήθηκε στην Βαρκελώνη το 1942 και απεβίωσε στην Βαρκελώνη τον Απρίλιο του 2003. 
Ήταν αυτοδίδακτος και δημοσίευσε το πρώτο του έργο, La torre de los vicios capitales, το 1968. Τα έργα του καυτηρίαζαν τις αξίες της εποχής του, ιδιαίτερα κατά την περίοδο της δικτατορίας του Φράνκο. Συνεργάστηκε με διάφορες εφημερίδες: Tele-Exprés, Tele-Estel, El Correo Catalán, Destino, Nuevos Fotogramas, Serra d'Or και El País. Είχε δηλώσει ότι ήταν ομοφυλόφιλος. 
Έχει βραβευτεί με το *Premio Planeta* το 1986 για το βιβλίο του *No me digas que fue un sueno* (Μη πεις πως ήταν όνειρο). Εργα του έχουν μεταφραστεί στα γερμανικά, ελληνικά, νορβηγικά, ιαπωνικά όχι όμως στα αγγλικά. 

## Βιβλία στα ελληνικά
*(2003)	*Η πληγή της Σφίγγας*, Ελληνικά Γράμματα
*(2004)	*Μην πεις πως ήταν όνειρο*, Ελληνικά Γράμματα
*(2004)	*Το όνειρο της Αλεξάνδρειας*, Ελληνικά Γράμματα
## Παραπομπές

## Εξωτερικοί σύνδεσμοι
* Τερένσι Μος: «Ήμουν σκλάβος του τσιγάρου»

Κατηγορία:Ισπανοί συγγραφείς
Κατηγορία:Καταλανοί
Κατηγορία:ΛΟΑΤ πρόσωπα από την Ισπανία
Ρόσα Μοντέρο

Η ** Ρόσα Μοντέρο** (*Rosa Montero Gayo*, 3 Ιανουαρίου 1951) είναι Ισπανίδα δημοσιογράφος και συγγραφέας.

Γεννήθηκε το 1951 στη Μαδρίτη. Έχει βραβευθεί με το *Ισπανικό εθνικό βραβείο δημοσιογραφίας* το 1981. Είναι στέλεχος της εφημερίδας Ελ Παΐς από το 1981.

## Παραπομπές


## Εξωτερικοί σύνδεσμοι
* 

Κατηγορία:Ισπανοί συγγραφείς
Κατηγορία:Ισπανοί δημοσιογράφοι
Δεκαετία 1900

19ος αιώνας | **[[20ος αιώνας]]** | 21ος αιώνας



Δεκαετία 1880 | Δεκαετία 1890 | **Δεκαετία 1900** | Δεκαετία 1910 | Δεκαετία 1920



1900 | 1901 | 1902 | 1903 | 1904 | 1905 | 1906 | 1907 | 1908 | 1909

Η **δεκαετία του 1900** ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1900 και έληξε στις 31 Δεκεμβρίου 1909.

Κατηγορία:Δεκαετίες
Δεκαετία 1910

19ος αιώνας | **[[20ος αιώνας]]** | 21ος αιώνας



Δεκαετία 1890 | Δεκαετία 1900 | **Δεκαετία 1910** | Δεκαετία 1920 | Δεκαετία 1930



1910 | 1911 | 1912 | 1913 | 1914 | 1915 | 1916 | 1917 | 1918 | 1919


Η **δεκαετία του 1910** ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1910 και έληξε στις 31 Δεκεμβρίου 1919.

Κατηγορία:Δεκαετίες
Δεκαετία 1920

μικρογραφία|1920 μια τραγοδεία

19ος αιώνας | **[[20ος αιώνας]]** | 21ος αιώνας



Δεκαετία 1900 | Δεκαετία 1910 | **Δεκαετία 1920** | Δεκαετία 1930 | Δεκαετία 1940



1920 | 1921 | 1922 | 1923 | 1924 | 1925 | 1926 | 1927 | 1928 | 1929


Η **δεκαετία του 1920** ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1920 και έληξε στις 31 Δεκεμβρίου 1929.

Κατηγορία:Δεκαετίες
Δεκαετία 1940

19ος αιώνας | **[[20ος αιώνας]]** | 21ος αιώνας



Δεκαετία 1920 | Δεκαετία 1930 | **Δεκαετία 1940** | Δεκαετία 1950 | Δεκαετία 1960



1940 | 1941 | 1942 | 1943 | 1944 | 1945 | 1946 | 1947 | 1948 | 1949

μινιατούρα| Γεγονότα της δεκαετίας του 1940

## Ειδήσεις

* Δεύτερος Παγκόσμιος Πόλεμος, πρώτη χρήση πυρηνικών όπλων, Δίκες της Νυρεμβέργης . 
* Γενοκτονία των Ευρωπαίων Εβραίων και Τσιγκάνων από τους Ναζί, μαζικές δολοφονίες του άμαχου πληθυσμού των κατεχόμενων από τη Γερμανία περιοχών από την Wehrmacht και SS σε όλη την Ευρώπη. 
* Μαζική μετατόπιση πληθυσμού και απελάσεις Πολωνών από Γερμανούς και Σοβιετικούς. Μετά τον Β 'Παγκόσμιο Πόλεμο, εκτοπισμός του γερμανόφωνου πληθυσμού από Πολωνία και Τσεχοσλοβακία.
* Μεταπολεμική περίοδος στη Γερμανία, κατεχόμενη μεταπολεμική Αυστρία
* Αρχή του Ψυχρού Πολέμου 
* Ίδρυση του κράτους του Ισραήλ 
* Ίδρυση του Πανεπιστημίου του Βερολίνου  
* Αποκλεισμός του δυτικού Βερολίνου από τη Σοβιετική Ένωση και ανεφοδιασμός της πόλης αεροπορικώς, μέσω των δυτικών συμμάχων
* Ίδρυση των δύο γερμανικών κρατών, Ομοσπονδιακή Δημοκρατία της Γερμανίας και Λαοκρατική Δημοκρατία της Γερμανίας

### Μουσική

* Κυριαρχεί το σουίνγκ με ήπιους, αρμονικούς τόνους, με κυρίαρχους εκπρόσωπους τους Glenn Miller και Benny Goodman .
* Η τζαζ, το bebop γίνονται δημοφιλείς στις αρχές της δεκαετίας του '40 ως προοδευτική και στιλιστική κατεύθυνση. Οι καλλιτέχνες όπως ο Dizzy Gillespie, ο Charlie Parker και ο Thelonious Monk συνεχίζουν να εξελίσσονται από τα μεγάλα μεγάλα συγκροτήματα σε μικρότερα σύνολα τα οποία (ειδικά σε μικρά μουσικά κλαμπ) πρέπει επίσης να αντιμετωπίσουν την οικονομική ύφεση κατά τη διάρκεια του πολέμου, οι μεγάλες μπάντες μπορούν να αντέξουν οικονομικά.

Κατηγορία:Δεκαετίες
Δεκαετία 1950

19ος αιώνας | **[[20ος αιώνας]]** | 21ος αιώνας



Δεκαετία 1930 | Δεκαετία 1940 | **Δεκαετία 1950** | Δεκαετία 1960 | Δεκαετία 1970



1950 | 1951 | 1952 | 1953 | 1954 | 1955 | 1956 | 1957 | 1958 | 1959

Η **δεκαετία του 1950** ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1950 και έληξε στις 31 Δεκεμβρίου 1959.

Κατηγορία:Δεκαετίες
Δεκαετία 1960

Η **δεκαετία** του **1960** (αναφέρεται και ως «**δεκαετία του εξήντα**») ήταν μια δεκαετία που ξεκίνησε την 1η Ιανουαρίου 1960 και τελείωσε στις 31 Δεκεμβρίου 1969. 


19ος αιώνας | **[[20ος αιώνας]]** | 21ος αιώνας


Δεκαετία 1940 | Δεκαετία 1950 | **Δεκαετία 1960** | Δεκαετία 1970 | Δεκαετία 1980



1960 | 1961 | 1962 | 1963 | 1964 | 1965 | 1966 | 1967 | 1968 | 1969


## Πραξικοπήματα
Τα εξέχοντα πραξικοπήματα της δεκαετίας περιλαμβάνουν:

* Στις 27 Μαΐου 1960, ένα πραξικόπημα στην Τουρκία με επικεφαλής τον Τζεμάλ Γκιουρσέλ και τον Τζεμάλ Μαντάνογλου ανέτρεψε την κυβέρνηση του Αντνάν Μεντερές.
* Στις 16 Μαΐου 1961, ένα πραξικόπημα στη Νότια Κορέα με επικεφαλής τον αξιωματικό του στρατού Park Chung-hee οδήγησε στην εγκαθίδρυση προσωρινής στρατιωτικής διακυβέρνησης.
* Το 1963, ένα πραξικόπημα στο Νότιο Βιετνάμ οδηγεί στο θάνατο του Προέδρου Ngô Đình Diệm και στην εγκαθίδρυση προσωρινής στρατιωτικής εξουσίας.
* Στις 31 Μαρτίου και την 1η Απριλίου 1964, ένα στρατιωτικό πραξικόπημα στη Βραζιλία ανατρέπει τον Πρόεδρο João Goulart και ξεκινά μια 21χρονη περίοδος στρατιωτικής δικτατορίας.
* Στις 21 Απριλίου 1967, στην Ελλάδα μια ομάδα συνταγματαρχών εγκαθίδρυσε στρατιωτική δικτατορία για επτά χρόνια.
* Το 1968, ένα πραξικόπημα στο Ιράκ οδήγησε στην ανατροπή του Αμπντούλ Ραχμάν Αρίφ από το Αραβικό Σοσιαλιστικό Κόμμα Μπάαθ.
* Την 1η Σεπτεμβρίου 1969, μια μικρή ομάδα στρατιωτικών αξιωματικών με επικεφαλής τον αξιωματικό του στρατού Μουαμάρ Καντάφι ανατρέπει τη μοναρχία στη Λιβύη.

## Παραπομπές


## Εξωτερικοί σύνδεσμοι
* 

Κατηγορία:Δεκαετίες
Κατηγορία:Αντικουλτούρα δεκαετίας 1960
Δεκαετία 1970

19ος αιώνας | **[[20ος αιώνας]]** | 21ος αιώνας



Δεκαετία 1950 | Δεκαετία 1960 | **Δεκαετία 1970** | Δεκαετία 1980 | Δεκαετία 1990



1970 | 1971 | 1972 | 1973 | 1974 | 1975 | 1976 | 1977 | 1978 | 1979


Η **δεκαετία του 1970** ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1970 και έληξε στις 31 Δεκεμβρίου 1979.

Κατηγορία:Δεκαετίες
*
Δεκαετία 1980

19ος αιώνας | **[[20ός αιώνας]]** | 21ος αιώνας



Δεκαετία 1960 | Δεκαετία 1970 | **Δεκαετία 1980** | Δεκαετία 1990 | Δεκαετία 2000



1980 | 1981 | 1982 | 1983 | 1984 | 1985 | 1986 | 1987 | 1988 | 1989


Η **δεκαετία του 1980** ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1980 και έληξε στις 31 Δεκεμβρίου 1989. 

Κατηγορία:Δεκαετίες
*
Δεκαετία 1990

19ος αιώνας | **[[20ός αιώνας]]** | 21ος αιώνας



Δεκαετία 1970 | Δεκαετία 1980 | **Δεκαετία 1990** | Δεκαετία 2000 | Δεκαετία 2010



1990 | 1991 | 1992 | 1993 | 1994 | 1995 | 1996 | 1997 | 1998 | 1999


Η **δεκαετία του 1990** ξεκίνησε, με βάση το Γρηγοριανό ημερολόγιο, την 1η Ιανουαρίου 1990 και τελείωσε την 31η Δεκεμβρίου 1999.

Πολιτιστικά, η δεκαετία του 1990 χαρακτηρίστηκε από την άνοδο της πολυπολιτισμικότητας και των εναλλακτικών μέσων ενημέρωσης (alternative media), η οποία συνεχίστηκε και τη δεκαετία του 2000. Ρεύματα όπως η grunge, η rave και το hip hop, εξαπλώθηκαν σε όλο τον κόσμο με την βοήθεια νέων τεχνολογιών όπως η καλωδιακή τηλεόραση και ο Παγκόσμιος Ιστός.

Με την πτώση της Σοβιετικής Ένωσης και την υποχώρηση του παγκόσμιου κομμουνισμού πολιτικά υπήρξε μετατόπιση προς την Δεξιά, συμπεριλαμβανομένης της αύξησης της υποστήριξης ακροδεξιών κομμάτων στην Ευρώπη, καθώς και περικοπές στις κοινωνικές δαπάνες μεταξύ άλλων στις Ηνωμένες Πολιτείες,, τον Καναδά, τη Νέα Ζηλανδία, και το Ηνωμένο Βασίλειο.

Ένας συνδυασμός παραγόντων, συμπεριλαμβανομένης της συνεχιζόμενης μαζικής κινητοποίησης των κεφαλαιαγορών μέσω του νεοφιλελευθερισμού, του τέλους του Ψυχρού Πολέμου, της ευρείας διάδοσης των νέων μέσων επικοινωνίας όπως το Διαδίκτυο από τα μέσα της δεκαετίας και μετά, η αύξηση του σκεπτικισμού απέναντι στις κυβέρνησεις και η διάλυση της Σοβιετικής Ένωσης οδήγησε στον επανακαθορισμό και την επανεδραίωση της οικονομικής και πολιτικής ισχύος παγκοσμίος αλλα και στο εσωτερικό των χωρών. Παράλληλα ήταν αλματώδης η τεχνολογική πρόοδος.

Νέες συγκρούσεις ανέκυψαν σε Αφρική, Βαλκάνια και Καύκασο, ενώ υπήρξε μικρή πρόοδος στις σχέσεις μεταξύ του Ισραήλ και του Αραβικού κόσμου. Σημαντική για την Σύγκρουση στη Βόρεια Ιρλανδία ήταν η Συμφωνία του Μπέλφαστ που υπεγράφη το 1998.

## Παραπομπές


## Εξωτερικοί σύνδεσμοι
* 

Κατηγορία:Δεκαετίες
*
Δεκαετία 2000

20ός αιώνας | **[[21ος αιώνας]]** | 22ος αιώνας



Δεκαετία 1980 | Δεκαετία 1990 | **Δεκαετία 2000** | Δεκαετία 2010 | Δεκαετία 2020



2000 | 2001 | 2002 | 2003 | 2004 | 2005 | 2006 | 2007 | 2008 | 2009


Η **δεκαετία του 2000** ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 2000 και έληξε στις 31 Δεκεμβρίου 2009.

Κατηγορία:Δεκαετίες
*
Fibre to the home

To **Fiber to the Home** (**Ίνα μέχρι την Κατοικία**) ή **FTTH** είναι μια FTTx τεχνολογία (δηλαδή μια αρχιτεκτονική σύνδεσης σε δίκτυο Οπτικών ινών), στην οποία η οπτική ίνα φτάνει μέχρι το χώρο (κατοικίας ή εργασίας) του τελικού χρήστη.

Το FTTH  έρχεται έτσι σε αντίθεση με μεθόδους όπως οι Fiber to the Building (FTTB), Fiber to the Node (FTTN), Fiber to the Curb (FTTC), ή Hybrid Fibre-Coaxial (HFC), στις οποίες χρησιμοποιείται κάποιο παραδοσιακό φυσικό μέσο (όπως χάλκινα ή ομοαξονικά καλώδια) για το τελευταίο Μίλι.

To FTTH, λόγω του ότι χρησιμοποιεί 100% οπτικές ίνες, μπορεί να πετύχει πάρα πολύ υψηλούς ρυθμούς μετάδοσης δεδομένων. Χαρακτηριστικό παράδειγμα αποτελεί η πιλοτική υπηρεσία που διέθεσε η France Telecom στη Γαλλία στα μέσα του 2006, και η οποία παρείχε πρόσβαση στο Internet με ταχύτητα 2,5/1,25 Gbps.

 Ψηφιακό Χάσμα στην Ελλάδα: Οι Προκλήσεις της Ευρυζωνικής Κάλυψης στις Απομακρυσμένες Περιοχές

## Παραπομπές


Κατηγορία:Αρχιτεκτονική δικτύων
Κατηγορία:Οπτικές ίνες
Fibre to the building

Το **Fiber to the Building** (**Οπτική μέχρι τo Κτίριο**) ή **FTTB** είναι μια FTTx τεχνολογία (δηλαδή μια αρχιτεκτονική σύνδεσης σε δίκτυο οπτικών ινών), στην  οποία η οπτική ίνα φτάνει μέχρι το κτίριο (συνήθως μέχρι τον κατανεμητή) στο οποίο βρίσκεται ο χώρος του τελικού χρήστη, αλλά δε φτάνει μέχρι το χώρο του.

Το FTTB έρχεται έτσι σε αντίθεση με το Fiber to the Home (FTTH), στο οποίο η οπτική ίνα φτάνει μέχρι το χώρο του χρήστη. Παράλληλα όμως διαφέρει σημαντικά από μεθόδους όπως οι Fiber to the Node (FTTN), Fiber to the Curb (FTTC), ή Hybrid Fibre-Coaxial (HFC), καθώς περιορίζει στο ελάχιστο την χρήση παραδοσιακού καλωδίου.

Για αυτόν ακριβώς το λόγο, το FTTB μπορεί να προσφέρει πολύ υψηλότερες ταχύτητες από το FTTN και το FTTC, με κόστος σημαντικά χαμηλότερο από το κόστος του FTTH.
## Εξωτερικοί σύνδεσμοι

Κατηγορία:Αρχιτεκτονική δικτύων
Κατηγορία:Οπτικές ίνες
Ντοράντο Πιέτρι

Ο **Ντοράντο Πιέτρι** (ιταλικά: *Dorando Pietri*, 16 Οκτωβρίου 1885 - 7 Φεβρουαρίου 1942) ήταν Ιταλός αθλητής αποστάσεων.

## Βιογραφία
Γεννήθηκε στις 16 Οκτωβρίου του 1885 στο Κάπρι, ένα μικρό χωριό της Ιταλίας. Δεν είχε ασχοληθεί με τον αθλητισμό ποτέ στη ζωή του όταν αποφάσισε να τρέξει στον μαραθώνιο των Ολυμπιακών αγώνων του Λονδίνου το 1908. Μέχρι τα τελευταία χιλιόμετρα ήταν στους τρεις πρώτους του αγώνα. Καθ'όλη τη διαδρομή οι φίλαθλοι φώναζαν στους αθλητές την απόσταση που απομένει, αλλά ο Πιέτρι μην ξέροντας αγγλικά νόμισε ότι πλησίαζε στον τερματισμό και ανέπτυξε ταχύτητα για να ξεφύγει από τους υπόλοιπους αθλητές. Φτάνοντας στο Στάδιο μπήκε πρώτος, αλλά μην αντέχοντας άλλο από την υπερπροσπάθεια τρίκλιζε και παραπατούσε. Έπεσε κάτω τρεις φορές και σηκωνόταν με τη βοήθεια των κριτών, οι οποίοι τον βοήθησαν να κόψει και το νήμα. Ο 2ος ήταν ο Αμερικανός Τζον Χέις, ο οποίος έκανε ένσταση και κέρδισε την 1η θέση. Ο Πιέτρι μεταφέρθηκε σε νοσοκομείο σε άσχημη κατάσταση και μετά δυο μέρες του απονεμήθηκε χρυσό κύπελλο από την Βασίλισσα Αλεξάνδρα. Ο Πιέτρι ξανάτρεξε δυο φορές στον μαραθώνιο της Νέας Υόρκης και κέρδισε τον Χέις και τις δυο φορές, το 1908 και 1909.

Πέθανε στις 7 Φεβρουαρίου 1942.

## Παραπομπές


## Εξωτερικοί σύνδεσμοι
*Βιογραφία

Κατηγορία:Ιταλοί αθλητές του στίβου
Κατηγορία:Ιταλοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1908
Κατηγορία:Ιταλοί Ολυμπιονίκες
Κιμ Ιονγκ Ιλ

Ο **Κιμ Γιονγκ-ιλ** (*김영일*, 2 Μαΐου 1944 - ...) είναι πολιτικός από τη Βόρεια Κορέα, Διατέλεσε πρωθυπουργός της χώρας από το 2007, ως τις 7 Ιουνίου του 2010, όταν αντικαταστήθηκε από τον Τσοέ Γιόνγκ-ριμ. Είναι διαφορετικό πρόσωπο από τον Κιμ Τζόνγκ-ιλ.

## Καριέρα
Γεννήθηκε στις 2 Μαΐου του 1944.  Από το 1960 ως το 1969 υπηρέτησε στο στρατό και σπούδασε στο πανεπιστήμιο θαλασσίων μεταφορών του Ραγίν. Διετέλεσε Υπουργός Χερσαίων και Θαλασσίων Μεταφορών μέχρι το 2007 και Πρωθυπουργός από τις 11 Απριλίου 2007. Είναι διαφορετικό πρόσωπο από τον Κιμ Τζονγκ-ιλ, γιο του Κιμ Ιλ-σονγκ και de facto ηγέτη της Βόρειας Κορέας.
 
Εξελέγη πρωθυπουργός από την 5η ανώτατη λαϊκή συνέλευση τον Απρίλιο του 2007, αντικαθιστώντας τον Πακ Μπονγκ-τζου.

Ως πρωθυπουργός έγινε αρμόδιος και για την οικονομική πολιτική. 

## Παραπομπές


Κατηγορία:Πρωθυπουργοί της Βόρειας Κορέας
Βραβείο Πρίτσκερ

Το **Βραβείο Πρίτσκερ** είναι διεθνές αρχιτεκτονικό βραβείο, το οποίο απονέμεται ετησίως σε εν ζωή αρχιτέκτονες από το Ίδρυμα Χάιατ και θεωρείται το κορυφαίο στον κόσμο για την τέχνη αυτή. Καθιερώθηκε το 1979 από τον Τζέι Α. Πρίτσκερ και τη σύζυγό του Σίντι, ενώ χρηματοδοτείται από την οικογένεια Πρίτσκερ. Οι υποψήφιοι για το βραβείο συναγωνίζονται τους καλύτερους αρχιτέκτονες σε ολόκληρο τον κόσμο.

Μέρος των κριτηρίων για βράβευση με αυτό το βραβείο είναι η πρωτοποριακή ποιότητα στην αρχιτεκτονική σκέψη. Επίσης, οι χρήσιμες συνεισφορές στο χώρο της οικοδομής είναι ένας ακόμη τομέας.

Ο νικητής λαμβάνει το ποσό των 100.000 δολαρίων ΗΠΑ, όμως η φήμη που αποκτά είναι σπουδαιότερη. Πολλές φορές το βραβείο αναφέρεται ως «Νόμπελ της Αρχιτεκτονικής».

Το Ντάλλας, με την κατασκευή του Καλλιτεχνικού του Κέντρου (Dallas Center for Performing Arts) , θα γίνει η μόνη πόλη στον κόσμο με τέσσερα κτήρια, τα οποία βρίσκονται κοντά σε σειρά κτηρίων, τα οποία σχεδιάστηκαν από νικητές του αρχιτεκτονικού βραβείου Πρίτσκερ.

## Βραβευθέντες

## Εξωτερικοί σύνδεσμοι

* The Pritzker Architecture Prize

## Παραπομπές


Πρίτσκερ
Ελληνικό All Star Game ποδοσφαίρου

Το **All Star Game του ελληνικού ποδοσφαίρου** ήταν μια ετήσια διοργάνωση που ξεκίνησε το 2003, στα πρότυπα ξένων διοργανώσεων σε ομαδικά αθλήματα. Στον αγώνα αυτόν λαμβάνουν μέρος οι καλύτεροι Έλληνες και ξένοι παίκτες των ομάδων της χώρας. Ο πρώτος τέτοιος ετήσιος αγώνας πραγματοποιήθηκε το 2003 και ο τελευταίος το 2010, στο ενδιάμεσο δεν διεξήχθη μόνο μία χρονιά και συγκεκριμένα το 2008 λόγω του βεβαρημένου αγωνιστικού προγράμματος των ομάδων.
 
## Αγώνες ανά έτος
*Οι αγώνες του ελληνικού ALL STAR GAME στο [[ποδόσφαιρο]]*:

## Στατιστικά στοιχεία
### Έκβαση αγώνων
Τα αποτελέσματα των επτά αγώνων όπου έχουν διεξαχθεί στα πλαίσια τις διοργάνωσης του ελληνικού All-Star Game ποδοσφαίρου ανδρών έχουν αναδείξει τέσσερις φορές την εκάστοτε ομάδα των Ελλήνων νικήτρια και μία φορά των ξένων ενώ δύο φορές το παιχνίδι έληξε με ισόπαλο σκορ.

### Γκολ
Σε επτά αγώνες που έχουν διεξαχθεί έχουν σημειωθεί συνολικά 56 γκολ. Από αυτό το σύνολο των γκολ, 33 έχουν επιτευχθεί από την εκάστοτε ομάδα των Ελλήνων παικτών και 23 από των ξένων παικτών. Τα πιο πολλά γκολ που έχουν σημειωθεί σε ένα παιχνίδι είναι 14 και αυτό έγινε το 2009 σε ματς που έληξε ισόπαλο με σκορ 7-7, αντιθέτως τα λιγότερα γκολ είναι 4 και σημειώθηκαν στον αγώνα του 2005 όπου η ομάδα των τότε ξένων παικτών νίκησε για πρώτη και μοναδική έως τώρα φορά αυτή τον Ελλήνων με σκορ 3-1.

## Πολυτιμότερος παίκτης (M.V.P.)

## Παραπομπές


## Εξωτερικοί σύνδεσμοι
* 
* 

Κατηγορία:Ποδοσφαιρικά παιχνίδια ελληνικών ομάδων
Κατηγορία:Κύπελλα ποδοσφαίρου Ελλάδας
Ποδόσφαιρο Ανδρών Ελλάδας
Αλεσάντρο Ρόσι

Ο **Αλεσάντρο Ρόσι** (*Alessandro Rossi*, 10 Αυγούστου 1967) είναι ένας από τους δύο κυβερνώντες διοικητές στον Άγιο Μαρίνο μαζί με τη Μιλένα Γκασπερόνι, Ήταν ξανά κυβερνών διοικητής μαζί με τον Αλεσάντρο Μαντσίνι, το 2007.

## Καριέρα
Γεννήθηκε στις 10 Αυγούστου 1967. Ανέλαβε καθήκοντα την 1η Απριλίου του 2007 για μία περίοδο έξι μηνών. Ο Ρόσι ανήκει στην Ενωμένη Αριστερά. Διατηρήθηκε στο αξίωμα μέχρι την 1η Οκτωβρίου του 2007.
Την 1η Απριλίου 2024 ανέλαβε ξανά Κυβερνών Διοικητής για 6 μήνες, μαζί με την Μιλένα Γκασπερόνι.

## Παραπομπές


Ρόσι
Αλεσάντρο Μαντσίνι

Ο **Αλεσάντρο Μαντσίνι** (*Alessandro Mancini*, γενν. 4 Οκτωβρίου 1975) είναι πολιτικός Άγιο Μαρίνο, ο οποίος υπηρέτησε δύο φορές ως ο ένας από τους δύο κυβερνώντες διοικητές. Πιο πρόσφατα υπηρέτησε στο αξίωμα μαζί με την Γκράτσια Ζαφεράνι, από τον Απρίλιο του 2020 ως τον Οκτώβριο της ίδιας χρονιάς. Νωρίτερα υπηρέτησε ξανά στο ίδιο αξίωμα μαζί με τον Αλεσάντρο Ρόσι.

## Προφίλ
Γεννήθηκε το 1975. Ανέλαβε για πρώτη φορά καθήκοντα την 1η Απριλίου 2007 για έξι μήνες (ως την 1η Οκτωβρίου 2007) και ξανά από την 1η Απριλίου 2020 ως την 1η Οκτωβρίου..Ο Μαντσίνι ανήκει στο κόμμα PSD (*Partito dei Socialisti e dei Democratici* ,  Κόμμα των Σοσιαλιστών και Δημοκρατών). 
## Παραπομπές


Μαντσινι
Αδελφοί Κατσιμίχα

Ο **Χάρης** και ο **Πάνος Κατσιμίχας**, γνωστοί και ως **αδελφοί Κατσιμίχα** ή **Κατσιμιχαίοι** (Αθήνα, 19 Οκτωβρίου 1952) είναι Έλληνες τραγουδοποιοί και δίδυμα αδέρφια. Μέχρι το 2001, έδρασαν ως μουσικό δίδυμο. Ακολούθως, έκαναν σόλο καρριέρα με εντονότερη την παρουσία του Πάνου. Υπήρξαν πάντως και δισκογραφικές συνεργασίες μετά το 2001, όπως το άλμπουμ "Από την Εποχή των παραμυθιών ", το 2021.

Συνεργάστηκαν με πολλούς καλλιτέχνες όπως η Αρλέτα, η Έλλη Πασπαλά, ο Λάκης Παπαδόπουλος, η Δήμητρα Γαλάνη, η Ελευθερία Αρβανιτάκη,ο Θάνος Μικρούτσικος,οι Πυξ Λαξ, ο Γιώργος Νταλάρας, οι Apurimac και πολλοί άλλοι., και μελοποίησαν ποιητές όπως ο Γιώργος Σεφέρης, ο Ανδρέας Εμπειρίκος, η Κατερίνα Γώγου, ο Νίκος Καββαδίας, ο Αργύρης Χιόνης, η Λένα Παππά κλπ. Θεωρούνται από τους σημαντικότερους Έλληνες τραγουδοποιούς της δεκαετίας του 1980.

## Βιογραφία

Γεννήθηκαν το 1952 στην Αθήνα από πατέρα στρατιωτικό και μεγάλωσαν στον Άγιο Δημήτριο (όπου είναι και το πατρικό τους σπίτι), στη Λευκωσία και στη Νέα Σμύρνη ενώ στα πρώτα χρόνια της μεταπολίτευσης εργάστηκαν στην τότε Δυτική Γερμανία. 

Αρχικά έγιναν γνωστοί με τη συμμετοχή τους στους Αγώνες ελληνικού τραγουδιού της Κέρκυρας, που διοργάνωσε ο Μάνος Χατζιδάκις το 1982, όπου βραβεύτηκαν για το τραγούδι "Μια βραδιά στο λούκι". Ο πρώτος δίσκος τους με τίτλο "Ζεστά Ποτά" κυκλοφόρησε το 1985 σε παραγωγή του Μανώλη Ρασούλη.

Κυκλοφόρησαν μαζί και χωριστά, δίσκους με δική τους σύνθεση και ερμηνεία. Παράλληλα, εμφανίζονται ζωντανά σε μουσικές σκηνές και συναυλίες. Συμμετέχουν και σε δισκογραφικές δουλειές άλλων καλλιτεχνών.

## Δισκογραφία

### Δισκογραφία Χάρη Κατσιμίχα
* 2019 - Από τους κήπους των ψιθύρων
* 2025 - Μονόλογος στην ανηφόρα

### Δισκογραφία Πάνου Κατσιμίχα
-2004 Οι Μπαλάντες των Πολυκατοικιών 
* 2007 - *Μέχρι να πάρεις παγωτό, σε βρίσκει ο χειμώνας*, Πάνος Κατσιμίχας, Μάνος Ξυδούς
* 2008 -  Μια βραδιά στο προβάδικο
* 2013 - Beat Poetry (english version)
* Digital singles από 2018 μέχρι 2024: Κανείς δε θα μάθει γιατί, Παίξε την παρτίδα, Στις θάλασσες των ονείρων, Hello Europe (Greek and English version), To τραγούδι της όστριας
* 2020 - Αυτό που αγαπάς (Πάνος Κατσιμίχας, Γιώργος Σαμπάνης) digital single
* 2022 - Πάνος Κατσιμίχας "17 τραγούδια live 2015 - 2022 ,Protasis Music 
* 2024 - "Σαν λουλούδι στο βράχο" digital single (Πάνος Κατσιμίχας, Κώστας Λειβαδάς)
* Εσείς που ονειρευτήκατε 2024
* Φλας μπακ ,2024
* Εμμονή σε φα μινόρε ,2025

## Παραπομπές


## Εξωτερικοί σύνδεσμοι

* 
* . Ο Πάνος Κατσιμίχας εμφανίζεται με το «Μια βραδιά στο λούκι», περίπου 1 ώρα και 26 λεπτά στο βίντεο.
*  

Κατηγορία:Έλληνες μουσικοί
Κατηγορία:Έλληνες στιχουργοί
Κατηγορία:Έλληνες τραγουδοποιοί
Κατηγορία:Μουσικά ντουέτα αδελφών
Κατηγορία:Ελληνικά μουσικά ντουέτα
Αλέξανδρος Καρντάνοφ

Ο **Αλέξανδρος Καρντάνοφ** (γεννημένος ως Αμιράν Καρτνάνοφ, 19 Αυγούστου 1976) είναι Έλληνας πρώην αθλητής της ελευθέρας πάλης.

Γεννήθηκε στο Βλαντικαφκάς της Σοβιετικής Ένωσης το 1976 και συμμετείχε στους Ολυμπιακούς Αγώνες του 2000 στο Σίδνεϊ, όπου κατέκτησε το χάλκινο μετάλλιο στον μικρό τελικό της ελευθέρας πάλης, στην κατηγορία των 54 κιλών, κερδίζοντας με 5-4 τον Λευκορώσο Τζέρμαν Κοντόεφ. 

Επίσης, αγωνίστηκε στους Ολυμπιακούς Αγώνες του 1996 και του 2004.

## Παραπομπές


Κατηγορία:Έλληνες αθλητές της ελευθέρας πάλης
Κατηγορία:Ρώσοι αθλητές της ελευθέρας πάλης
Κατηγορία:Έλληνες ομογενείς αθλητές
Κατηγορία:Πολιτογραφημένοι πολίτες της Ελλάδας
Κατηγορία:Έλληνες παλαιστές στους Θερινούς Ολυμπιακούς Αγώνες
Κατηγορία:Αθλητές στους Θερινούς Ολυμπιακούς Αγώνες 1996
Κατηγορία:Αθλητές στους Μεσογειακούς Αγώνες 2001
Κατηγορία:Έλληνες Μεσογειονίκες
Κατηγορία:Αθλητές στους Θερινούς Ολυμπιακούς Αγώνες 2000
Κατηγορία:Έλληνες χάλκινοι Ολυμπιονίκες
Κατηγορία:Ολυμπιονίκες της πάλης
Κατηγορία:Αθλητές στους Θερινούς Ολυμπιακούς Αγώνες 2004
Φιορέντσο Στόλφι

right|thumb|300 px|Ο Στόλφι με την Κοντολίζα Ράις στην Ουάσιγκτον

Ο **Φιορέντσο Στόλφι** (*Fiorenzo Stolfi*, 11 Μαρτίου 1956) ήταν υπουργός Εξωτερικών στον Άγιο Μαρίνο από το 2006 έως το 2008.

## Καριέρα
Γεννήθηκε το 1956. Έγινε ΥΠΕΞ στις 27 Ιουλίου του 2006. Υπηρέτησε ξανά στο αξίωμα αυτό, από το Δεκέμβριο του 2002 μέχρι το Δεκέμβριο του 2003, ενώ από τον Ιούνιο του 2002 μέχρι το Δεκέμβριο του ιδίου έτους υπήρξε και Υπουργός Οικονομικών. Το Δεκέμβριο του 2008 τον αντικατέστησε η Αντονέλα Μουλαρόνι.

## Παραπομπές


## Εξωτερικοί σύνδεσμοι
* http://www.un.org/webcast/ga/61/pdfs/san_marino-e.pdf

Στόλφι